CELEX: 32019R0261
Language: da
Date: 2019-02-14 00:00:00
Title: Kommissionens gennemførelsesforordning (EU) 2019/261 af 14. februar 2019 om ændring af gennemførelsesforordning (EU) 2018/140 om indførelse af en endelig antidumpingtold og endelig opkrævning af den midlertidige told på importen af visse varer af støbejern med oprindelse i Folkerepublikken Kina og om afslutning af undersøgelsen af importen af visse varer af støbejern med oprindelse i Indien

15.2.2019   
               
               
                  DA
               
               
                  Den Europæiske Unions Tidende
               
               
                  L 44/4
               
            
         KOMMISSIONENS GENNEMFØRELSESFORORDNING (EU) 2019/261
         af 14. februar 2019
         om ændring af gennemførelsesforordning (EU) 2018/140 om indførelse af en endelig antidumpingtold og endelig opkrævning af den midlertidige told på importen af visse varer af støbejern med oprindelse i Folkerepublikken Kina og om afslutning af undersøgelsen af importen af visse varer af støbejern med oprindelse i Indien
         EUROPA-KOMMISSIONEN HAR —
         under henvisning til traktaten om Den Europæiske Unions funktionsmåde,
         under henvisning til Europa-Parlamentets og Rådets forordning (EU) 2016/1036 af 8. juni 2016 om beskyttelse mod dumpingimport fra lande, der ikke er medlemmer af Den Europæiske Union (1), særlig artikel 9, stk. 4, og
         ud fra følgende betragtninger:
         
                     (1)
                  
                  
                     Ved gennemførelsesforordning (EU) 2018/140 (2) indførte Kommissionen en endelig antidumpingtold på mellem 15,5 % og 38,1 % på importen af visse varer af gråt støbejern med flagegrafit (»gråt støbejern« eller »gråjern«) eller støbejern med kuglegrafit (»duktilt støbejern«) samt dele deraf (»varer af støbejern«), henhørende under KN-kode ex 7325 10 00 (Taric-kode 7325100031) og ex 7325 99 10 (Taric-kode 7325991051) med oprindelse i Folkerepublikken Kina.
                  
               
                     (2)
                  
                  
                     Den 12. juli 2018 fastslog Domstolen i sin dom i de forenede sager C-397/17 og C-398/17 Profit Europe (3), at KN skal fortolkes således, at rørfittings af støbejern med kuglegrafit skal tariferes under opsamlingsunderpositionen 7307 19 90 som andre rørfittings af støbejern, og ikke under underposition 7307 11 10 som rørfittings af ikke-deformerbart støbejern eller under KN-underposition 7307 19 10 som rørfittings af deformerbart støbejern.
                  
               
                     (3)
                  
                  
                     De to toldpositioner 7325 og 7307 har næsten samme struktur og vedrører de samme materialer. Det blev derfor fundet hensigtsmæssigt også at afspejle Domstolens konklusion i forbindelse med tariferingen af varer henhørende under position 7325.
                  
               
                     (4)
                  
                  
                     Gennemførelsesforordning (EU) 2018/140 vedrørende visse varer af eller støbejern med kuglegrafit (»duktilt støbejern«) henviser fortsat til tarifering af disse varer under KN-kode 7325 99 10 som andre varer af deformerbart støbejern.
                  
               
                     (5)
                  
                  
                     Derfor bør KN-kode ex 7325 99 10 (Taric-kode 7325991051) erstattes af KN-kode ex 7325 99 90 (Taric-kode 7325999080) blandt de koder, der i gennemførelsesforordning (EU) 2018/140 er anført for importen af de varer, der omfattet af den endelige antidumpingtold.
                  
               
                     (6)
                  
                  
                     For at sikre en effektiv opkrævning af den gældende antidumpingtold bør gennemførelsesforordning (EU) 2018/140 derfor ændres.
                  
               
                     (7)
                  
                  
                     Foranstaltningerne i denne forordning er i overensstemmelse med udtalelse fra det udvalg, der er nedsat ved artikel 15, stk. 1, i forordningen (EU) 2016/1036 —
                  
               VEDTAGET DENNE FORORDNING:
         
            Artikel 1
            Artikel 1, stk. 1, i gennemførelsesforordning (EU) 2018/140 affattes således:
            
               
                  »1.   Der indføres en midlertidig antidumpingtold på importen af visse varer af gråt støbejern med flagegrafit (»gråt støbejern« eller »gråjern«) eller støbejern med kuglegrafit (»duktilt støbejern«) samt dele deraf (»varer af støbejern«), i øjeblikket henhørende under KN-kode ex 7325 10 00 (Taric-kode 7325100031) og ex 7325 99 90 (Taric-kode 7325999080) med oprindelse i Folkerepublikken Kina.
                  Disse artikler er af en art, der anvendes til at:
                  
                              —
                           
                           
                              dække systemer på og under jordoverfladen, og/eller åbninger til systemer på og under jordoverfladen, samt at
                           
                        
                              —
                           
                           
                              give adgang til systemer på og under jordoverfladen, og/eller levere udsyn til systemer på og under jordoverfladen.
                           
                        Artiklerne kan være bearbejdet, beklædt, malet og/eller forsynet med andet materiale såsom, men ikke begrænset til, cement, fliser til brolægning, eller tegl.
                  Følgende varetyper er udelukket fra definitionen af den pågældende vare:
                  
                              —
                           
                           
                              kloakriste og karme af støbejern, der er omfattet af kravene i standard EN 1433, og som monteres som en komponent på rør af polymer, plastik, galvaniseret stål eller cement, for at overfladevand kan strømme ind i røret,
                           
                        
                              —
                           
                           
                              gulvafløb, tagafløb, renselemme og dæksler til renselemme, der er omfattet af kravene i standard EN 1253,
                           
                        
                              —
                           
                           
                              trinbøjler, løftenøgler og brandhaner.«
                           
                        
            
         
         
            Artikel 2
            Denne forordning træder i kraft dagen efter offentliggørelsen i Den Europæiske Unions Tidende.
            
         
         
            Denne forordning er bindende i alle enkeltheder og gælder umiddelbart i hver medlemsstat.
            Udfærdiget i Bruxelles, den 14. februar 2019.
            
               
                  På Kommissionens vegne
               
               Jean-Claude JUNCKER
               
                  Formand
               
            
         
         
            (1)  EUT L 176 af 30.6.2016, s. 21.
         
            (2)  Kommissionens gennemførelsesforordning (EU) 2018/140 af 29. januar 2018 om indførelse af en endelig antidumpingtold og endelig opkrævning af den midlertidige told på importen af visse varer af støbejern med oprindelse i Folkerepublikken Kina og om afslutning af undersøgelsen af importen af visse varer af støbejern med oprindelse i Indien (EUT L 25 af 30.1.2018, s. 6).
         
            (3)  Domstolens dom af 12. juli 2018, forenede sager C-397/17 og C-398/17, Profit Europe NV mod Belgische Staat, ECLI:EU:C:2018:564.